टेलीविजन की बात करें तो माधुरी दीक्षित के लिए टेलीविजन पर काम करना कोई नई बात नहीं है लेकिन पिछले कुछ समय से वो टीवी शोज़ से दूर थीं। माधुरी अब जज बन कर वापसी कर रही हैं। दरअसल टीवी पर एक नया डांस शो शुरू होने जा रहा है, डांस दिवाने। इस शो में माधुरी जज की भूमिका में होंगी। शो के पहले एपिसोड में माधुरी दीक्षित भी परफार्म करेंगी और इसके लिए उन्होंने तैयारी शुरू कर दी है। देश भर में इस शो के लिए तीन मई से ऑडिशन शुरू होंगे और माधुरी कंटेस्टेंट का चयन करेंगी। जून से शुरू होने वाले इस डांस शो में माधुरी के अलावा एक नामी फिल्म डायरेक्टर और एक कोरियोग्राफर भी होगा। माधुरी ने इससे पहले नच बलिये और झलक दिखलाजा शो में भी जज की कुर्सी संभाली है। इन दिनों वो काफ़ी सक्रिय हैं।